এ মামলার তদন্ত কর্মকর্তা পল্টন থানার এসআই শামসুর রহমান গতকাল সংবাদকে জানান, রাষ্ট্রপতির গাড়িবহরে হামলা করে দেশে বড় ধরনের সঙ্কট সৃষ্টির চেষ্টা করেছিল জামায়াত নেতারা। এমন তথ্য তারা তদন্তে পেয়েছেন। এজন্য তাদের জিজ্ঞাসাবাদ করা হচ্ছে। তিনি আরও জানান, রিমান্ডে থাকা জামায়াত নেতা মুজাহিদ ও সাঈদী এ  হামলার কথা স্বীকারও করেছে। তবে তারা দাবি করছে দেশে কোন সঙ্কট সৃষ্টি নয়, সরকারকে চাপে রাখতেই সেদিন এ ঘটনা ঘটানো হয়েছে। তাছাড়া সেদিন গাড়ি ভাঙচুরসহ কোন সহিংস ঘটনারও নির্দেশ ছিল না বলেও তারা দাবি করেন।